b'\n_START_ARTICLE_\nDavid Owe\n_START_SECTION_\nOpv\xc3\xa6kst og karriere\n_START_PARAGRAPH_\nDavid Owe er s\xc3\xb8n af skuespillerparret Marie-Louise Coninck og Baard Owe._NEWLINE_Han blev f\xc3\xa6rdiguddannet p\xc3\xa5 Statens Teaterskole i 2003 og er siden da blevet mest kendt for sin rolle i tv-serien \xc3\x98rnen fra 2004-2005 samt for at have vundet finalen i tv-underholdningsprogrammet Vild med dans i 2005 sammen med sin partner Vickie Jo Ringgaard._NEWLINE_I 2005 medvirkede han desuden i kortfilmen Jackpot, en action-komedie p\xc3\xa5 7\xc2\xbd minut, produceret af Eyelight Productions og studerende fra film- & medievidenskab ved K\xc3\xb8benhavns Universitet._NEWLINE_I 2006 lagde han dansk stemme til karakteren "Lynet McQueen" fra filmserien "Biler"_NEWLINE_Den 6. november 2006 udgav David Owe sit debutalbum, Tomorrow, der best\xc3\xa5r af coverversioner i jazz-pop-udgaver. Albummet blev d\xc3\xa5rligt modtaget af anmelderne. Tomorrow tilbragte blot tre uger i top 40 p\xc3\xa5 hitlisten og solgte i samme periode omkring 1000 eksemplarer if\xc3\xb8lge Ekstra Bladet._NEWLINE_David Owe medvirkede i \xc3\xa5rene 2007-2008 i TV3\'s tv-serie 2900 Happiness._NEWLINE_I 2008 oprettede han Nepo Teatret sammen med Marie Askehave og Helle Hammer. Deres f\xc3\xb8rste ops\xc3\xa6tning hed "Closer \xe2\x80\x93 ind p\xc3\xa5 livet"  og havde premiere september 2009._NEWLINE_David Owe har ogs\xc3\xa5 medvirkede i flere tyske film- og tv-produktioner, heriblandt serierne Gro\xc3\x9fstadtrevier (2011) og Alarm F\xc3\xbcr Cobra (2012). I 2016 medvirkede han i krimifilmen Nord, Nord, Mord._NEWLINE_I 2012 fungerede han som f\xc3\xa6gteinstrukt\xc3\xb8r i Jels Vikingespil.\n_START_SECTION_\nPrivatliv\n_START_PARAGRAPH_\nHan har siden 8. juli 2006 v\xc3\xa6ret gift med kollegaen Marie Askehave. Sammen har de en datter f\xc3\xb8dt i 2010, som hedder Gudrun. De blev for\xc3\xa6ldre igen den 9. august 2011, hvor de fik datteren Ingrid.'